als_Latn dik_Latn sag_Latn
Paqja e shtëpisë së boshatisur: 6 gjëra për të bërë kur largohen fëmijët
E mbani mend si ishte jeta juaj para se ata të vinin në jetë?
Gjithmonë e keni ditur që kjo ditë do të vinte. Fëmijët tuaj do mblidhnin plaçkat dhe pikërisht atëherë kur lidhja juaj është forcuar dhe më shumë se marrëdhënia fëmijë-prind jeni shokë, duhet të largohen. Ky moment është sa i hidhur, aq edhe i ëmbël dhe gjithçka duhet të bëni është të mendoni përfitimet që vijnë bashkë me largimin e të vegjëlve jo-më-aq-të-vegjël tuaj.
Kush ka nevojë të nderë rroba?
Kjo është pjesa më pozitive e largimit të fëmijëve. Është provuar shkencërisht se me boshatisjen e shtëpisë, boshatisen dhe telat e rrobave me 85%. Dhe nuk është se fëmijët janë ndihmë edhe aq e madhe në këtë punë. Kur keni dëgjuar ndonjëherë t’ju thonë: ‘Oh mami mezi po pres të nder rrobat’? Po pra. Prandaj thjesht shtrihuni me këmbët mbi tavolinë dhe shijoni parajsën tuaj.
Kujdesuni për veten
Rrëmbeni një revistë dhe mendoni për dekorin që keni ëndërruar gjithnjë. Ai llampadari që keni një jetë që ëndërroni ta keni në dhomën e ndenjes? Blijeni, askush s’mudn ta thyejë më, edhe nëse diçka e tillë ndodh do ta dëmshpërblejnë që ç’ke me atë punë, sepse fëmijët duhet të fillojnë të bëhen të zotët e vetes.
Filloni organizoni dhomat TUAJA të reja
Shisni gjërat e fëmijëve në eBay dhe bëni vend për veten tuaj. Kthejeni dhomën e fëmijës në një garderobë gjigande dhe më në fund jepini kujdesin e merituar veshjeve tuaja, ose në një palestër apo dhomë për të medituar. Kaq shumë alternativa, a nuk është emocionuese?
Pushoni për herë të parë në jetën tuaj si njerëz
Nuk keni më ASNJË përgjegjësi për argëtimin e të gjithëve në plazh, përkundrazi. Tani mund të mendoni vetëm për veten tuaj, dhe ç’është më e bukura, pushimet do të jenë më të lira. Askush nuk do t’ju vërë në faj sepse doni të flini më shumë, apo se dilni në plazh ende pa u zbardhur. Kush i ka shpikur këto rregulla?
Ju jeni zyrtarisht pronarë të telekomandës
Pas vitesh të tëra që jeni detyruar të ndiqni seriale për fëmijë dhe adoleshentë në televizor, tani mund të shihni atë që ju do shpirti dhe të mos ndjeni asnjë peshë faji. Mund të dëgjoni opera gjithë ditën dhe askush s’do t’ju thotë asgjë. Bëni atë që ju kanë ndaluar mizorisht të bëni gjithë ato vite të jetës tuaj.
Mësoni të qetësoheni edhe njëherë
Të gjitha mëngjeset e shfrenuara dhe netët plot ankth për vajzën që ka kollë dhe djalin që ka zënë të dashur, po janë zënë dhe ai është pak i mërzitur, kanë marrë fund. Zgjohuni kur të doni, flini kur të ndjeni se duhet të flini, shkoni në shtëpi në orarin që ju vetë doni. Jeni të zotët e vetes dhe vetëm tani po e kuptoni që prindërit e vërtetë në këtë mes paskan qenë fëmijët! Shihni një film pas pune dhe bëni xhiro pa patur asnjë plan se kur do të ktheheni. Jeta është më e bukur kështu.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn